  Наталья Тетерина Туннэ, 28-тӥ тулыспалэ, Россилэн азьмуртэз Владимир Путин Кореяын ортчем Тол Олимпи шудонъёсы пыриськем спортсменъёсын Кремльын пумиськоз. Со сярысь кун тӧролэн пресс-службаез ивортэ. Пумиськонын Путин Олимпиадаын вормисьёслы но призёръёслы кун данъетъёс сётоз. Ужрадэ Удмуртилэн шоркарысьтыз фигуристка Алина Загитова пыриськоз. Со нылкышноослэн ас понназы нискыланазы кунмылы «зарни» ваиз. Озьы ик ивортэмын, Россиысь олимпиецъёслы юрттонъя фонд ортчем шудонъёслэн призёръёсызлы BMW автомобильёс кузьмалоз. Тодэ вайытом, Алина Загитова Пхёнчханын вормем бераз, Владимир Путин 15 аресъем нылашлы ӟечкылан телеграмма ыстӥз. Тегъёс: Спорт Ижкар ВладимирПутин Москва Олимпиада фигурнойнискылан АлинаЗагитова  